title: Jautiena
text: Jautiena ī mēsa, katra palėikt paskerdos karvė aba jauti. Ta ī vėina labiausē jiedamu mēsu Lietovuo ė vėsam Svietė. Daugis jautė kūna šmuotu tink jiestė – anas jied vėrtas, keptas, rūkītas, dėrb kelbasus, sasīskas. Jautiena ī sunkesnė, kėitesnė mēsa nekāp kiauliena. Kap atskėra mēsa ī jaunū jautoku ė telītiu mēsa – veršiena. Lietovuo karvės nug sena laikė daugiau pėinou, tūdie jautiena liōb būtė rets ė brongos jiedis.